text:
BBC Radio Scotland
'S e stèisean-rèidio a tha ann am BBC Radio Scotland. Tha e pàirt den BBC Scotland agus tha e suidhichte ann an Glaschu, Pacific Quay. Craoladh BBC Radio Five san oidhche gach là air FM agus craoladh prògraman tasglann, The Zones, air MW agus air didseatach.
Prògraman[deasaich | deasaich an tùs]
Dèanamh an stèisean farsaing raon de prògraman.
- Get it On (Ceòl)
- Good Morning Scotland (Naidheachdan)
- MacAulay and Co (Fèistear)
- Morning Extra (Naidheachdan)
- Newsdrive (Naidheachdan)
- Scotland Live (Naidheachdan)
- Sportsound (Spòrs)
- The Tom Morton Show (Ceòl)
Roinneil[deasaich | deasaich an tùs]
Gabh Àrcaibh agus Sealtainn gach naidheachdan prògram gach là. Tha ionadail naidheachdan craoladh bho Salcraig, Dùn Phrìs, Obar Dheathain agus Inbhir Nis.


c: text/html

text:
Seòras Santayana
Seòras Santayana – Feallsanach agus Bàrd (1863-1952)
Rugadh Santayana ann am Madrid, ach fhuair e a àrach òg ann an Ávila, baile na mna crabhaich iomraiteiche Teresa de Jesús. Aig a bhaisteadh fhuair e an t-ainm Jorge Agustín Ruíz de Santayana y Borrás, ach tha e nas aithnichte an diugh mar fheallsanach, bhàrd agus sgrìobhadair fon ainm Beurla George Santayana. Bha a mhàthair pòsta aig George Sturgis, marsanta bho Bhoston, agus fhuirich i anns a’ bhaile sin gu bàs a fir ann an 1857. Ann an 1861 thill i agus a cloinn do Mhadrid, far a phòs i sean charaid dan ainm Agustín Santayana. Ghabh an teaghlach còmhnaidh ann an Madrid agus Ávila, ach ann an 1869 chaidh màthair Sheòrais agus a triùir cloinne le Sturgis air ais do Bhoston. Lean Agustín agus Seòras i ann an 1872, ach a chionn ‘s nach do chord Boston ris, thill a na aonar a dh’ Ávila, far a dh’ fhuirich e fad a bheatha an dèidh sin. Chaidh Seòras a dh’ Oilthigh Harvard, agus ann an 1886 chuir e seachad àireamh bhliadhna ann am Berlin, far a sgrìobh e tràchtas. Ged a chùm Santayana a nàiseantach Spàinnteach fad a bheatha , sgrìobh e a leabhraichean anns a’ Bheurla, oir is ann ‘s na Stàitean Aonaichte a dh’ thuinich agus a dh’ oibrich e gus a’ bhliadhna 1912, nuair a leig e dheth a dhreuchd agus chaidh e a dh’ fhuirich anns an Roinn-Eòrpa (Ávila, Paris agus Àth an Dàimh (Oxford). Mu dheireadh, rinn e imrich don Ròimh, far an do chaochail e ann an 1952. Rè a dhà fhichead bliadhna anns an Roinn-Eòrpa sgrìobh e naoi leabhraichean deug. Cha do phòs e riamh.
A-measg a bhàrdachd, tha a dhàn fada Odes (5 earrannan agus 43 rann ) gu h-àraid sgoinneil, domhainn, feallsanachail. Chaidh eadar-theangachadh Gàidhlig de Odes foillseachadh ann an GAIRM, Àireamh 109 (An Geamhradh 1979-80). Seo cuid de na rainn às an eadar-theangachadh Gàidhlig:
Dàin
II
(”My heart rebels against this generation”)
- Tha dubh-ghràin agam do mo linn ‘s mo chinneadh
- A mholas saorsa, ach na thràill don t-saibhreas,
- ‘S a triall gach là fo uallach an-uasal,
- Mòr as a mhàireach.
- Gun àit’ son tàmh tràth-nòin no faire-oidhche.
- Gun tlachd fo nèamhan ann an deò na beatha!
- Truagh iad fhèin, càrnaidh iad maoin is sealbh,
- Sanntach air buannach
.
III
(“Gathering the echoes of forgotten wisdom”)
- ‘Trusadh mac-talla gliocais air dhì-chuimhne,
- ‘S èignicht’ le rùn sàr-euchdach, dàna, uaibhreach,
- Dh’iarr Columbus oirthir òr nan Innsean
- Fa chomhair Roinn-Eòrpa.
- Thug e don t-saoghal saoghal eile, ‘s lèir-sgrios
- Do thìrean neo-chiontach, sruth-ghràdhach, sàmhach,
- Mhallaich e ‘n Spàinn le seasg-òr, is do Pheadair
- Ghèill e na h-Andes.
- Dè ‘nis an t-euchd a dh’fhàg thu dhuinn, Cholumbuis?
- Ciod e an t-urram do do shliochd, Mhagellain?
- Gach là nì daoine saibhir cuairt an t-saoghail
- Air son dibhearsain.
- Agus dè‘m math a th’againn o bhur cunnart?
- Talamh nas lugha ‘s dùil nas lugh’ ri flaitheas,
- Lùghdaich sibh luach òir, ‘s a’ tromhas cuain,
- Chunnt sibh na h-innsean.
V
(“Of thee the Northman by his beachèd galley”)
- Chunnaic an Lochlannach ri taobh a bhìrlinn
- Thus’ ann an aisling, ‘Mhuir-na-meadhan-tìre,
- Fon fhuar Chrann-arain, agus e ag iondrainn
- Samhraidh is solais.
...............................
- Thusa, neo-challaicht’, deònach air bhith callaicht’,
- Thagair an Ròimh thu gus an deach’ i sgriosadh,
- Agus a-nis tha’n Sasunnach gad coimhead,
- Seasmhach is uasal.
- Ach ‘s coma dhuit, cho fad ‘s nach reòdh an geamhradh
- Na fuarain agad, is nach tachd Sahàra
- Le gainneich uabhasach do long-phuirt shìtheil
- Dionta le creagan.
- Suarach dhuit co shaltaireas do chòrsa:
- Coma dhomh cuideachd, ‘s mi bho àrd-ros fraochach,
- Cùbhraidh, ag amharc air do bhoidhcheid shìorraidh,
- Sòlas nan daoine.
Iomradh[deasaich | deasaich an tùs]
- Gheibhear an duan iomlan ann an GAIRM Àireamh 109.

robotstxt: allowed

filter: keep


text:
Cill Eàrnain
'S e baile ann an Comhairle Shruighlea a tha ann an Cill Eàrnain (Beurla: Killearn). [1] Tha am baile suidhichte mu 18 mìltean air àird a tuath Ghlaschu agus mu 9 mìltean air falbh bho Loch Laomainn. 'S e seo na co-chomharran aige: 56° 2′ 31.2″ Tuath agus 4° 22′ 4.8″ Iar.
Anns a' bhliadhna 2006 bha 1780 duine a' fuireach an seo.[2]
Daoine ainmeil[deasaich | deasaich an tùs]
Rugadh Seòras Bochanan (1506 - 1582), daonnaire agus cànanaiche ainmeil, ann an Cill Eàrnain. Bha Gàidhlig is Beurla Ghallda bho thùs aige agus dh’ionnsaich e Fraingis, Laideann is Greugais gu ìre fileanta. Rinn e eadar-theangachaidhean bho Eabhra agus Spàinntis cuideachd.
Iomraidhean[deasaich | deasaich an tùs]
- ↑ Iain Mac an Tàilleir, "Ainmean-Àite", duilleag 71, Pàrlamaid na h-Alba
- ↑ Mid-2004 Population Estimates for Settlements in Scotland
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NS 525 858
- Cill Earnain aig Undiscovered Scotland
- Làrach-lìn Chill Eàrnain


text:
Tarfas doibh iarsin aitheach mor dubh detaighi dimhor, & ba métither moltcroicinn gach slam tenedh ticeadh asa braguit. Lorg iarnuidhi ina laimh ba métither re mol muilinn. Cual connuidh for a mhuin, daighere seisrighi innti. Rolasadh in chual gach re fecht. Roleiged-sumh e fein fon muir ar teiched . Is tuilled pene foghebeadh la tuinn tenedh in mara og eirghi tairis. Roeighidh-sumh annsin ic fulang na moirpene rus-ticead.
Cret tu, a dhuine thruáigh ? ar siat.
Ader ribh, ar se. Cual connuidh no imarchainn gacha domhnuigh for mo mhuin, & is e a haitfer sin roberar orm.


text:
An Sgoil Shamhraidh Dhràma
- A bheil Gàidhlig agad?
- A bheil ùidh agad ann an dràma?
- A bheil thu gu bhith eadar 14 agus 18 bliadhna a dh'aois eadar 6 agus 17 Iuchar 2015?
Ma 's e 'Tha!' an fhreagairt a bh'agad airson gach ceist, siuthad – cuir iarrtas a-steach an-diugh fhèin gus àite fhaighinn aig an An Sgoil Shamhraidh Dhràma.
Dèan cinnteach gum faigh thu àite le bhith lìonadh foirm-tagraidh an diugh fhèin.
>>>FOIRM-TAGRAIDH SSD2015 AGUS TUILLEADH FIOSRACHAIDH<<<
'S e seo an t-ochdamh bliadhna aig an Sgoil Shamhraidh Dhràma aig Fèisean nan Gàidheal a tha toirt cothrom air leth do dheugairean le Gàidhlig tha ag iarraidh sgilean a leasachadh gus cleasachd a dhèanamh air an àrd-ùrlar agus air beulaibh a' chamara.
‘S e tachartas-còmhnaidh a th’anns an Sgoil Shamhraidh Dhràma a thèid a chumail ann am Port Rìgh aig toiseach làithean-saora an t-samhraidh eadar Diluain 6 Iuchar agus Dihaoine 17 Iuchar 2015.
Anns an ùine sin gheibh compàirtichean oideachadh ann an roghainn farsaing de sgilean dràma le torr spòrs 's fealla-dhà na chois. Thèid na sgilean sin a thaisbeanadh air an oidhche mu dheireadh le dealbh-chluich a thèid a chumail aig Àros air Diardaoin 16 Iuchar. Bidh cothrom aca cuideachd fiolm ghoirid a dhèanamh airson FilmG, farpais nam fiolmaichean goirid aig MG ALBA.
Tha Fèisean nan Gàidheal gu math toilichte an tachartas còmhnaidh seo a thabhann aig £150, prìs gu math reusanta a tha toirt a-steach àite-còmhnaidh agus biadh a bharrachd air an oideachadh ‘s cur-seachadan eile a tha an cois clàr-ama na sgoile.
Chan eil eòlas air dràma no cleasachd riatanach gus pàirt a ghabhail anns an Sgoil Shamhraidh Dhràma.
Thèid agallamh fòn a chumail le tagraichean as dèidh làimh.
Chan eil ach 20 àite rim faotainn san Sgoil.
Ma tha ceistean agad mu SSD2015, cuir fios gu Oifigear Dràma Fèisean nan Gàidheal Dougie Beck le post-d no fòn thuige air 01397 704132.
Tha an Sgoil Shamhraidh Dhràma a’ faighinn taic bho Bhòrd na Gàidhlig, Iomairt na Gàidhealtachd ‘s nan Eilean agus Alba Chruthachail.
An latha a bha seo
Chaidh an Sgoil Shamhraidh Dhràma a chur air bhonn le Fèisean nan Gàidheal ann an 2008 agus bhon uair sin tha còrr 's 100 deugaire le Gàidhlig bho air feadh Alba air trèanadh fhaighinn ann an caochladh farsaing de sgilean stèidse.
SSD2014 aig Àros
Chaidh an dealbh-chluich 'An Ite Gheal' a thaisbeanadh aig Àros air Diardaoin 17 Iuchar 2014.
SSD2013 aig Talla Dhonaidh Chaimbeul
Tha clàr thaisbeanaidh den obair a rinn compàirtichean SSD2013 air YouTube far am faicear an oidhche thaisbeanaidh aca ann an Talla Dhonaidh Chaimbeul aig Sabhal Mòr Ostaig.
Dràma-sràide ann an Ceàrnag Shomhairle, Port Rìgh
A bharrachd air taisbeanadh air an oidhche mu dheireadh fhuair compairtichean ann an 2012 agus 2013 cothrom eòlas a chur air theatar-sràide. Ann an 2013 bha seinn agus bàrdachd Ghàidhlig mar bhun-stèidh na taisbeanaidh a chaidh a leasachadh sa chiad seachdain.
Dràma-sràide
Oidhche thaisbeanaidh SSD2012 aig Stiùidio Fàs
Leasaichidh compàirtichean na Sgoil Samhraidh Dràma an cuid sgilean dràma rè na ceala deug agus gheibh iad cothrom gan taisbeanadh air an oidhche mu dheireadh.
Dealbhan bho oidhche-thaisbeanaidh na Sgoile ann an 2012.
Fiolmaichean-goirid
Gheibh compairtichean cothrom sgilean cleasachd ionnsachadh air beulaibh a' chamara 's eòlas air sgilean clàraidh air cùl a' chamara aig an Sgoil Shamhraidh Dhràma.
Tha Fèisean nan Gàidheal fada an comann FilmG a tha toirt stiùir 's uidheamachd dhuinn gus fiolmaichean goirid a dhèanamh. Tha tasglann de na fiolmaichean goirid a chaidh a chur a-steach don cho-fharpais aig FilmG thar nam bliadhnaichean ri fhaicinn an seo: Fiolmaichean Goirid SSD


text:
José Hilario López
B’ e José Hilario López Valdés, a rugadh ann am (Popayán 18 an Gearran 1798 agus a chaochail ann an Campoalegre, Huila, 27 an t-Samhain 1869) saighdear agus fear-poileataigs à Coloimbia.[1] Bha e na cheann-suidhe na dùthcha eadar 1849 agus 1853.[2][3] ‘S e mac José Casimiro López, oficial de cruzada, agus Rafaela Valdés y Fernández de Córdoba a bh’ann. Fhuair e a chuid fhoghlaim ann am Popayán, is thug José Félix de Restrepo a chuid oideachaidh dhàsan. A bharrachd air sin fhuair e deagh fhoghlaim aig Oilthigh Cauca.[4]
Sàbaid airson an Neo-Eiseimeileachd[deasaich | deasaich an tùs]
Chaidh e dhan Arm mar fhoghlaimichte-airm nuair a bha e 14 bliadhna a dh’aois. Ghabh e pàirt anns na cathan aig Alto Palacé (30 an Dùbhlachd 1813), Calibío (am Faoilleach 1814), Tacines (9 an Cèitean 1814) agus Pasto (10 an Cèitean 1814). Chaidh e a ghlacadh le feachdan na Spàinne aig Blàr Cuchilla del Tambo (29 an t-Ògmhios 1816). Fhuair e binn phrìosain agus an uair sin chaidh e a chur gu Arm na Spàinne mar shaighdear na raghan. Theich e às an Arm nuair a bha e ann am Bogotá far an do dh’aontaich e gus na Reubaltaich.
B’ urrainn dhàsan a chuid shaorsa mhaireanach fhaighinn 28 an t-Ògmhios 1819, tro eadraigeann Eusebia Caicedo, piuthair a’ mhàthar. Nuair a bha e ann am baile beag ris an canar La Mesa chunnaic e feachdan mu dheireadh Arm na Spàinne a dhol seachad, is Vicente Azuero (seann chompanach prìosan aige), na phrìosanach nam measg fhathast. Rinn López gnothach soirbheachail airson ga shaorachadh. Chaidh e a a chur an aithne gu Simón Bolívar leis na cinn-feadhna tìr-gràdhaiche a bha eòlach air, agus dh’ainmich esan leas cheann-feadhna air an Reiseamaid ùr “Boyacá” e. An ceann greiseah chaidh e a dh’ àrdachadh gu fo-cheannard, mar chaiptean. Ghabh e pàirt anns an Iomairt an Tuath (Spàinntis: La Campaña del Norte), far an do rinneadh ionnsaigh mòr anns A' Bheiniseala.
Ri Taobh Shantander[deasaich | deasaich an tùs]
Bha e an sàs, còmhla ris a’ Chornailear José María Obando, ann an ar-a-mach an aghaidh Bholívar, air sàilleabh na tachartasan a lean Fliùchd an t-Sultain 1828, leis gur e Ceannard Coitcheann Àrd-oifis an Airm agus Ceannard Coitcheann na Roinne Azuay a bh’ann. Bha còmhstri armachd dìreach air thoiseachadh eadar Colombia agus Riaghaltas A’ Phearu. Chaidh Bolívar mu dheas aig deireadh an Dùbhlachd 1828 airson a dhèiligeadh ris a’ chogadh agus an t-ar-amach aig López agus Obando. Dh’ fheuch esan ris na draghan a bha airsan taobh ar-a-mach nan Ceannard a sheachdnadh fhad’s a bha e an siud gus gum b’ fhaodadh e coinneamh fhaighinn leis a’ Mharasgal Antonio José de Sucre agus ionnsaighean nam Pearuach a chur às. Le sin, chaidh na reulabtaich a mhaitheachadh aig deireadh am Faoilleach 1829. A bharrachd air sin, chuir e tosgairean dha Obando agus López gus sgur-cogaidh a mholadh. An ceann mhìos thachair Còrdadh Juanambú, ris a chuir iad uile ainm 2 am Màrt 1829.Dh’ innis Bolívar dha na reubaltaich na adhbharan a bh’ aige airson Bun-Reachd Cúcuta a dhiùltadh, air sgàth a thachair le Páez anns a’ Bheiniseala.
Rinn López agus Obando ar-a-mach a-rithist ann an t-Sultain 1830, an turas sin aig àm Riaghaltas an Airm aig Rafael Urdaneta. Chaidh an dithis bho neart gu neart. Aig toiseach toisichidh chuir iad an ceann a deas na dùthcha fo smachd, an uair sin thug iad Popayán os làimhe agus, mu dheuireadh thall, chaidh López air adhart gu ruige Tocaima. Le sin, mhol Urdaneta sgur-cogaidh agus, an dèidh rèitichaidh, chuir esan ainm gu Còrdadh Apulo 28 an Giblean 1831.
Chaidh López a dh’ainmeachadh Ceannard an Airm ann am Bogotá am broinn an Riaghaltais aig Francisco de Paula Santander ann an 1832, agus Riaghladair air Cartagena de Indias ann an 1834. An dèidh sin bha e na mhinistear a’ Chogaidh is an Luingeis, thosgair chun na Bhatacain, Rùnaire na Dùthchannan Cèin, Còmhairliche na Stàite agus seanadair.
Bha ar-a-mach Tòraidh eile ann air sàilleabh gun do sheas cuid an aghaidh chur às dhan tràilleachd, gu seach àraidh anns a’ Chauca, le Julio Arboleda Pombo os a chionn. Chuir López ruaig orra. Bha an còmhstri uabhasach fuilteach ann an ceann a deas na dùthcha, gu h-àraidh ann an Cali. Bha an còmhstri eadar na uachdarain agus daoine a’ bhaile, leis na comhairlichean os an cionn, gu math cruaidh an siud. Dh’adhbharaich ruaig sealbhadairean nan tràilleallan tuilleadh ar-a-mach ann an Valle del Cauca, an turas sin le na seann tràillean agus daoine na dùthcha, a ghabh fàth air an t-suidheachadh airson na seann mhaighstirean a bhualadh agus airson sgrios a dheànamh dha na taighean agus feansaichean aca. Dh’ fheargair López an càineadh a fhuair e anns na meadhanan air a shon, is thuirt esan gur e dìreach ceartachadh deamocratach a bh’ ann an ùpraid sin.
Ceann-suidhe na Dùthcha[deasaich | deasaich an tùs]
Chaidh e a thaghadh ceann-suidhe na dùthcha 7 am Màrt 1849. Fhuair e taic bho na luchd-ceàraid agus na Buidhneanan Deamocratach (Spàinntis: Las Sociedades Democráticas). Ghabh e fàth air na sgaraidhean eadar na Tòraidh. Rinn e sreath dhe atharrachaidhean poiliteagach, eaconomach agus sòisealta fhad ‘s a bha e os cionn an Riaghaltais: chur às dhan tràilleachd, lagh an àiteachais, sgaradh na h-Eaglaise bhon Stàit, saorachadh na meadhanan agus feadaraileachd na dùthcha.
Nuair a bha e os cionn an Riaghaltais thoisich e pròiseas cur às do dh’ àiteachan-glèidhidh nan Tùsanach, agus chuir e às do thoirmisg air reic na h-àiteachan-glèidhidh. Seo a’ chiad rud a dh’adhbharaich còmhstri eadar López agus na Buidhneann Democratach, ach chuidich sin Uachdarain às-mhalairte a’ bhidh, o chionns gun do bhrosnaich sin desplazamiento luchd-obrach Tùsanach gu ruige na sgìrean far an robhar a’ deànamh tombaca, leis nach robh an lus sin fo mhonopolaidh na Stàite nas motha. Dh’adhbharaich sin àrdachadh ann am prìsean a’ bhidh am broinn na dùthcha fhèin cuideachd, o chionns gu do sholarachadh deagh chuid stuth nan Tùsanach anns na h-àiteachan-glèidhidh am maragaidh sin aig prìsean uabhasach ìosal.
Chuir e an Comann Iosaid a-mach às an dùthaich a-rithist, dìreach còig bliadhna an dèidh gun do thill iad. Bha iad air a bhith a chur a-mach às an cuid sgoiltean agus miseanan anns na coilltean ro-làimhe. ‘Se fear dhe na co-dhunaidhean na bu chonnspaidiche a rinn e a bh’ann sin.
Cogaidhean Sìobhalta[deasaich | deasaich an tùs]
Ann an 1854, dìreach bliadhna an dèidh gun do leig esan an ceannas, shabaid e ri taobh feachdan nam Libearalach agus nan Tòraidh an aghaidh ar-a-mach na Luchd-Chiùird. Chuir iad an Seanalair José María Melo às a’ chathair agus chuir iad siostam a’ mharagaidh-inmhalairt shaoir air dòigh.
Shabaid e ri taobh na libearalaich raidigeach airson feadaraileas na dùthcha agus fèin-riaghladh na Stàitean a dhìon anns na cogaidhean sìobhalta ann an 1859 agus 1863. Chaidh López a thaghadh mar cheann-suidh na stàite Tolima, is thug e an dreuchd sin os làimhe nuair a ràinig e Neiva anns an Iuchar 1863. Ghabh e ris a bhith na thagraiche ceann-suidhe an Aonaidh Choloimbia ann an 1865, ach rinn Tomás Cipriano de Mosquera an gnothach airsan.
Dhùin an ceann-suidhe Mosquera an Còmhdhàil ann an 1867, ach chaidh esan a chur às a’ chathair an ceann greiseag. Chaidh López a dh’ainmeachadh mar Cheannard an Airm leis an Riaghaltas ùr aig Santos Acosta Castillo. Nuair a leig e am beatha poblach mu dheireadh thall, ghabhadh e air na oighreachdan aige, gus a chaochail e.
Gallaraidh[deasaich | deasaich an tùs]
Iomraidhean[deasaich | deasaich an tùs]
Ceanglaichean A-mach[deasaich | deasaich an tùs]
Pàrtaidh Libearalach Choloimbia (Spàinntis)
Simón Bolívar • Francisco de Paula Santander • Joaquín Mosquera • Rafael Urdaneta • Domingo Caycedo Santamaría • Jerónimo de Mendoza Galavís • José Ignacio de Márquez Barreto • Pedro Alcántara Herrán • Juan de Dios Aranzazu • Tomás Cipriano de Mosquera • Rufino Cuervo y Barreto • José Hilario López • José María Obando • José María Melo • Tomás Herrera • José de Obaldía • Manuel María Mallarino • Mariano Ospina Rodríguez • Juan José Nieto Gil • Bartolomé Calvo • Leonardo Canal González • Froilán Largacha • Manuel Murillo Toro • José María Rojas Garrido • Santos Acosta Castillo Joaquín Riascos • Santos Gutiérrez Prieto • Eustorgio Salgar • Santiago Pérez de Manosalbas • Aquileo Parra Gómez • Manuel María Ramírez Fortoul • Julián Trujillo Largacha • Rafael Nuñez Moledo • Francisco Javier Zaldúa • Clímaco Calderón • José Eusebio Otálora • Ezequiel Hurtado • José María Campo Serrano • Eliseo Payán • Carlos Holguín • Miguel Antonio Caro Tovar • Manuel Antonio Sanclemente • José Manuel Marroquín • Rafael Reyes • Diego Lemos • Jorge Holguín Mallarino • Ramón González Valencia • Carlos E. Restrepo Restrepo • José Vicente Concha • Marco Fidel Suárez • Pedro Nel Ospina Vásquez • Miguel Abadía Méndez • Enrique Olaya Herrera • Alfonso López Pumarejo • Eduardo Santos • Darío Echandía Olaya • Alberto Lleras Camargo • Mariano Ospina Pérez • Laureano Gómez Castro • Roberto Urdaneta Arbeláez • Gustavo Rojas Pinilla • Gabriel París • Deogracias Fonseca • Guillermo León Valencia • Carlos Lleras Restrepo • Misael Pastrana Borrero • Alfonso López Michelsen • Julio César Turbay Ayala • Belisario Betancur Cuartas • Virgilio Barcas Vargas • César Gaviria Trujillo • Ernesto Samper • Carlos Lemos Simmonds • Andrés Pastrana Arango • Álvaro Uribe • Juan Manuel Santos Calderón


text:
Nurs "Parkinson's" ga fhastadh anns na h-Eileanan Siar
- 2 An t-Sultain 2013
Bidh Bòrd Slàinte nan Eilean Siar a' cur sanasan a-mach a dh'aithghearr airson nurs a chuidicheas daoine air a bheil an tinneas Parkinson's.
Tha an tinneas, a bheir buaidh air an eanchainn, nas cumanta a-measg dhaoine a tha suas ann am bliadhnaichean, agus cha ghabh a leigheas.
Tha 76 duine air a bheil Parkinson's a' fuireach anns na h-Eileanan Siar.
Thuirt Àrd-oifigear a' Bhùird Shlàinte, Gòrdan MacSheumais, gu bheil dùil ri àrdachadh 26.7% san àireamh dhaoine air a bheil an tinneas ro 2020.
Taic sònraichte
Thuirt e gu bheil fianais ann gum bi euslaintich a gheibh cuideachadh bho luchd-obrach le eòlas sònraichte a' dèanamh nas fheàrr na feadhainn nach fhaigh an leithid de thaic.
"Bheir an nurs comhairle do dh'euslaintich mu na drugaichean a ghabhas iad, agus aithnichidh iad nuair a tha tuilleadh taic a dhìth orra", thuirt e.
Fhuair am Bòrd Slàinte airgead bhon bhuidhinn Parkinson's UK a mhaoinicheas an dreuchd ur airson dà bhliadhna, leis a' Bhòrd fhèin ga maoineachadh às dèidh sin.
Tha dùil gun cum iad agallamhan airson an nurs ùir san Damhair.


text:
Istanbul
'S e baile mor anns an Tuirc a tha ann an Istanbul. Chan e prìomh-bhaile Turcach a th' ann ('s e sin Ankara), ach am baile as motha na dùthcha. Tha Istanbul gu math annasach, oir tha e anns an Roinn-Eòrpa agus Àisia. Tha e stèidhichte air caolas Bhosphorus.
Daoine Ainmeil[deasaich | deasaich an tùs]
Bailtean Co-cheangailte[deasaich | deasaich an tùs]
Eachdraidh[deasaich | deasaich an tùs]
Tha dà seann ainm aig Istanbul – Byzantium, agus Constantinople. B’àbhaist dha a bhith na phrìomh-bhaile den Impire Ròmanach an Ear, Impire Byzantinach, agus Impire Ottomanach.
Iomraidhean[deasaich | deasaich an tùs]


text:
Jersey
Is e Crown dependency anns an Rìoghachd Aonaichte anns an Roinn-Eòrpa a tha ann an Bailiwick of Jersey (Jèrriais: Jèrri, Laideann: Insula Caesarea). Is e eilean a tha ann an Jersey agus tha e na laighe mu 20 cilemeatair air falbh bhon Fhraing anns an iar thuath. Is e Jersey an t-ainm air an eilean as motha, tha an cuid as motha den muinntir an àite a’ fuireach an seo. Tha eileanan eile ann:
Tha Jersey cliùiteach airson na tràighean fada, brèagha. Canar gu bheil an t-sìde uabhasach griannach air an eilean.
Còmhla ri Guernsey canar Eileanan a' Chaolais riutha.
Tha Saint Helier na prìomh-bhaile.
Ceanglaichean a-mach[deasaich | deasaich an tùs]
- States of Jersey
- Jersey Tourism
- Jersey Legal Information Board (JLIB)
- Les Pâraîsses d'Jèrri en Jèrriais (map of parishes, coat-of-arms, and history)
- Jersey History
- This is Jersey (Local Portal)
- Independent visitors guide
- Map of Jersey